**Izstrādes vadītāja ziņojums par lokālplānojuma redakcijas projekta tālāko virzību**

Lokālplānojums nekustamajam īpašumam “Avenes”, Ādažos, Ādažu novadā.

Lokālplānojuma projektā iekļautais risinājums atbilst spēkā esošajam Ādažu novada teritorijas plānojumam, kas pieņemts ar 27.03.2018. sēdes lēmumu Nr.49., Ministru kabineta noteikumu prasībām un atbilst darba uzdevumam. "Pārskatā par lokālplānojuma izstrādi" ir iekļauta informācija par nosacījumu ņemšanu vērā lokālplānojuma projekta izstrādē.

Pēc lokālplānojuma publiskās apspriešanas un atzinumu pieprasīšanas, veiktas redakcionālas korekcijas, papildinot paskaidrojuma raksta 6.5. nodaļu sadaļu “Elektroapgāde” ar sekojošu tekstu:

Jāievēro aizsargjoslas gar elektriskajiem tīkliem, ko nosaka Aizsargjoslu likuma 16. pantā, kā prasības par aprobežojumiem, kas noteikti saskaņā ar Aizsargjoslu likumu (īpaši 35. un 45. panta prasībām). Elektrotīklu ekspluatācijai un drošībai, kā arī vides un cilvēku aizsardzībai jāievēro prasības, ko nosaka MK noteikumi Nr. 982 "Enerģētikas infrastruktūras objektu aizsargjoslu noteikšanas metodika (3., 8. – 11. punkts), Enerģētikas likuma 19., 191, 23. un 24. pants, kā arī citi saistītie normatīvie akti.

Saņemti astoņi pozitīvi atzinumi un vēstule no Dabas aizsardzības pārvaldes par to, ka atzinumos no šīs institūcijas nav jāsaņem.

**Lokālplānojuma projekts ir virzāms lēmuma par apstiprināšanu pieņemšanai.**

Lokālplānojuma izstrādes vadītājs: M.Cinis

22.08.2024.

| **Nr.**  **p.k.** | **Institūcija/**  **datums, Nr.** | **Atzinums** | **Komentāri** |
| --- | --- | --- | --- |
| 1. | Valsts vides dienesta  Atļauju pārvalde  30.07.2024.  Nr.11.2/AP/8126/2024 | Valsts vides dienests (turpmāk – Dienests) 2024.gada 4.jūnijā saņēma iesniegumu ar lūgumu sniegt atzinumu par lokālplānojuma projektu nekustamajā īpašumā “Avenes” (zemes vienības kadastra apzīmējums 8044 010 0070), Ādažos, Ādažu pagastā, Ādažu novadā.  Dienests, izvērtējot lokālplānojuma projektu, kas publicēts vietnē: <https://geolatvija.lv/geo/tapis#document_28161>, secina, ka Dienesta 2024.gada 3.janvāra nosacījumos Nr. 11.2/AP/60/2024 izvirzītās prasības ir uzskatāmas par izpildītām. | **Pozitīvs atzinums.** |
| 2. | Dabas aizsardzības pārvaldes Pierīgas reģionālā administrācija  (turpmāk – Administrācija) |  | Atzinums nav jāsaņem saskaņā ar Administrācijas vēstulē 05.01.2024. Nr.4.8/78/2024-N “Par lokālplānojuma izstrādi īpašumam “Avenes” Ādažos” norādīto. |
| 3. | Veselības inspekcija  10.07.2024.  Nr.2.4.5.-4/105 | Slēdziens -Lokālplānojuma risinājums “Avenes”, Ādažu pagastā, Ādažu novadā atbilst higiēnas prasībām. | **Pozitīvs atzinums.** |
| 4. | VSIA “Latvijas  Valsts ceļi”  Rīgas reģionālā nodaļa  19.07.2024.  Nr.4.3/13501 | VSIA “Latvijas Valsts ceļi” Rīgas reģionālā nodaļa izvērtēja iesniegto lokālplānojuma projektu “Lokālplānojums nekustamajam īpašumam “Avenes” un neiebilst projekta risinājumam. | **Pozitīvs atzinums.** |
| 5. | AS “Sadales tīkls”  08.07.2024. pievienots komentārs | Lūgums lokālplānojuma dokumentācijā iekļaut AS “Sadales tīkls” tehniskajos noteikumos prasīto informāciju:  2.3. Plānojumā norādīt, ka elektroapgādes projektēšana un būvniecība ir īpaša būvniecība, kura jāveic saskaņā ar MK noteikumiem Nr. 253 "Atsevišķu inženierbūvju būvnoteikumi"; 2.5. Plānojumos norādīt noteiktās aizsargjoslas gar elektriskajiem tīkliem, ko nosaka Aizsargjoslu likuma 16. pantā; 2.6. Izstrādājot plānojumu, iekļaut prasības par aprobežojumiem, kas noteikti saskaņā ar Aizsargjoslu likumu (īpaši 35. un 45. panta prasībām);  2.7. Plānojumā ietvert prasības par elektrotīklu ekspluatāciju un drošību, kā arī prasības vides un cilvēku aizsardzībai, ko nosaka MK noteikumi Nr. 982 "Enerģētikas infrastruktūras objektu aizsargjoslu noteikšanas metodika" – 3., 8. – 11. punkts; 2.10. Plānojuma paskaidrojošā daļā lūdzam iekļaut informāciju, ko nosaka Enerģētikas likuma 19., 191, 23. un 24. pants. | Papildināta 6.5.nodaļas "Plānotie inženiertīkli" Elektroapgāde ar normatīvajiem aktiem, kas ņemami vērā.  03.02.2009. MK noteikumi Nr.108 “Normatīvo aktu projektu sagatavošanas noteikumi” (turpmāk - MKN 108) nosaka svarīgākās juridiskās tehnikas prasības sagatavojot normatīvo aktu projektus. MKN 108 noteikts, ka normatīvajā aktā, tai skaitā lokālplānojumā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. *(“Ieteikumi teritorijas plānojumu un lokālplānojumu*  *atbilstībai normatīvo aktu regulējumam”,*  */VARAM, TPZPD/, precizēts 16.07.2022.)* |
| AS “Sadales tīkls”  09.08.2024.  Nr.309020-22/P-124129 | AS “Sadales tīkls” saskaņo projektu “LOKĀLPLĀNOJUMS NEKUSTAMAJAM ĪPAŠUMAM “AVENES” ĀDAŽOS”. | **Pozitīvs atzinums.** |
| 6. | AS “Gaso”  10.07.2024.  Nr.15.1-2/2645 | Atbildot uz vēstuli par atzinumu lokālplānojuma redakcijai īpašumam “Avenes”, Ādažos, Ādažu novadā, zemes vienībai ar kadastra apzīmējumu 80440100070 (turpmāk - Lokālplānojums), akciju sabiedrība “Gaso” informē, ka Lokālplānojuma redakcija saskaņota un nav iebildumu Lokālplānojuma tālākai apstiprināšanai pašvaldībā. | **Pozitīvs atzinums.** |
| 7. | SIA “Tet”  16.07.2024.  Nr.PN-315346 | Par lokālplānojumu zemesgabalam “Avenes” Ādažos. SIA “Tet” nav pretenziju pret lokālplānojumu. | **Pozitīvs atzinums.** |
| 8. | SIA “Ādažu ūdens”  31.07.2024. saņemts e-pastā | SIA “Ādažu ūdens” nav pretenziju pret SIA “Reģionālie projekti” izstrādāto lokālplānojumu nekustamajā īpašumā “Avenes”. | **Pozitīvs atzinums.** |
| 9. | Ādažu novada pašvaldības aģentūra “Carnikavas komunālserviss”  25.07.2024.  Nr.01-6/24/1005 | Ādažu novada pašvaldības aģentūra “Carnikavas komunālserviss” (turpmāk – Aģentūra) izskatīja iesūtītos risinājumus nekustamā īpašuma “Avenes” lokālplānojuma projektam.  Informējam, ka Aģentūra sniedz pozitīvu atzinumu detālplānojuma projektam. | **Pozitīvs atzinums.** |
| 10. | Valsts meža dienesta  Rīgas reģionālā virsmežniecība  04.07.2024.  Nr.CVM.7-4/935 | Centra virsmežniecībā 04.07.2024. ir saņemta SIA “Reģionālie projekti” 04.07.2024. vēstule Nr.24-66-e (reģistrēta Centra virsmežniecībā ar Nr.2922/CVM.7-4), kurā lūgts sniegt atzinumu par izstrādāto lokālplānojuma redakciju nekustamam īpašumam “Avenes”, Ādažu pagastā, Ādažu novadā (kadastra Nr. 8044 010 0070) zemes vienībā ar kadastra apzīmējumu 8044 010 0070.  Virsmežniecība izvērtēja pieejamo informāciju Valsts vienotā ģeotelpiskās informācijas portālā [www.geolatvija.lv](http://www.geolatvija.lv) ([https://geolatvija.lv/geo/tapis#document\_28161](https://geolatvija.lv/geo/tapis" \l "document_28161)), un tai savas kompetences ietvaros nav iebildumi par izstrādāto lokālplānojuma redakciju augstāk minētam nekustamam īpašumam. | **Pozitīvs atzinums.** |